Raak ontslae van Engels by EU | Die Vryburger
Dit is nie net die Boere-Afrikaners wat 'n wrewel het teen die taal van die onderdrukker nie, want verskeie lande, en veral die Franse is van mening dat die taalgebruik in Europese Unie vergaderings moet verander.
Met Brittanje wat nou uit die EU bedank het, wil die Franse politici die geleentheid gebruik om Engels te kelder.
Die Franse glo dit is onnodig om die dominerende Engels langer te duld aangesien die ander lande nie juis gretig is om hulle standpunt in die Britte se taal oor te dra nie.
"Engels kan nie langer een van die drie werkstale in die Europese Parlement wees nie, was die uitspraak van Jean-Luc Mélenchon, die leier van die linkse "Parti de Gauche" in Frankryk.
Selfs die regse burgemeester van die stad Beziers, in Frankryk, het te kenne gegee dat Engels in die ban gedoen moet word in die EU Parlement.
Hy het sy frustrasie teen die Britte ook te kenne gegee deur sy aanbeveling dat alle onwettige migrante wat van Brittanje afkomstig is, na die land teruggestuur moet word.
Frankryk is reeds etlike jare ontevrede oor die feit dat Engels bo Frans geplaas is op die lys van tale wat gebesig word, veral omdat Frankryk 'n stigterslid is van die EU en Brittanje eers in 1973 lid geword het.
Tot 1995 was Frans die voertaal in die vergadering van die Europese Kommissie, maar toe die Franse burger, Jacques Delors, as voorsitter uittree, het Shakespeare se taal oorgeneem.
Die Poolse verteenwoordiger het ook gesê dit is nodig dat die lidlande se tale eweredige beurte moet kry, en Engels moet nie bevoordeel word nie.
5 thoughts on "Raak ontslae van Engels by EU"
Rens Roodt June 30, 2016 at 5:11 am
Oe gaan oop!
gatiep June 30, 2016 at 8:49 am
Lekker ek sal bly wees. Ek is ook moeg daarvoor dat engels in jou keelgat afgedruk word.
Jakhals June 30, 2016 at 10:20 am
Dit laat my nou dink aan Langenhoven wat gesê het dat die taal van die veroweraar in die mond van die verowerde die taal van 'n slaaf is.
Afrikanus June 30, 2016 at 10:57 am
"Erlangen. Na aanleiding van die besluit van die Britte uit die EU te onttrek, het die tydskrif Deutsche Sprachwelt/Duitse taalwêreld geëis om die status van die Duitse taal in die EU te versterk. Met die uittrede van Brittanje uit die EU is daar beslis geen rede vir die Kommissie om die Engelse taal eensydig te begunstig en die Duitse taal te benadeel nie, is in 'n verklaring gesê.
Duits is in Duitsland, Oostenryk, België en Luxemburg, en Suid-Tirol amptelike taal. Engels daarteenoor net nog in Ierland en Malta. Duits word deur ongeveer 90 miljoen EU-burgers as hul moedertaal gepraat, Engels – na die Brexit – net nog deur ongeveer vyf miljoen."
"Die Deutsche Sprachwelt is volgens hulle eie gegewens met ongeveer 80.000 lesers die grootste Duitse tydskrif vir taalbevordering en taalbeleid."
DuP du Plessis June 30, 2016 at 11:21 am
Pragtig, hierdie is die tipe reaksies wat die Edomitiese Geldmag nooit te wagte was nie. Hulle het nie rekening gehou met die waarde wat volke aan hul taal, kultuur en ander volksbesit heg nie.